L 45/1460
SK
Úradný vestník Európskej únie
24.2.2022
KOMISIA PILOTNÉ PROJEKTY
KAPITOLA PP 07 — INVESTÍCIE DO ĽUDÍ, SOCIÁLNEJ SÚDRŽNOSTI A HODNÔT (pokračovanie) PP 07 21
(pokračovanie)
PP 07 21 05
(pokračovanie) Poznámky Tieto rozpočtové prostriedky sú určené na pokrytie záväzkov v rámci pilotného projektu, ktoré neboli splatené v predchádzajúcich rokoch.
Prevládajú obavy, že technologický pokrok (najmä v oblasti umelej inteligencie) by mohol viesť k nezamestnanosti.
Avšak napriek tomu, že mnohé pracovné miesta môžu zaniknúť, vzniknú nové pracovné miesta.
Hry menia našu kultúru a pretvárajú spôsob, akým mladí ľudia konzumujú zábavu.
Hranie hier sa rýchlo stáva najdôležitejším a najvplyvnejším médiom našej doby.
V súčasnosti je na celom svete viac ako 2,5 miliardy hráčov, ktorí v roku 2019 minuli na hry 152,1 miliardy USD.
Tieto čísla sa medziročne zvyšujú o takmer 10 %.
V Európe hrá videohry 54 % obyvateľov Únie, čo znamená približne 250 miliónom hráčov v Únii, ktorí priemere strávia hraním 8,7 hodiny týždenne.
Hry nie sú len rastúcou hospodárskou a kultúrnou veľmocou, ale aj novým sociálnym médiom, kde sa ľudia stretávajú z rôznych dôvodov.
Učiť sa, spájať sa, vyjadrovať sa, vymieňať si vedomosti a skúsenosti, a dokonca zapájať sa do nových pracovných alebo ekonomických činností.
Súťaže sú čoraz rozšírenejšie a začínajú súperiť s tradičnými športovými podujatiami.
V roku 2019 viac ako 100 miliónov ľudí sledovalo majstrovstvá sveta League of Legends, čím sa upevnilo nielen ich miesto ako najpopulárnejšej elektronickej súťaže, ale aj ako jedného z najpopulárnejších kultúrnych podujatí na svete.
Ďalším príkladom sily hier je Roblox, interaktívny svet pozostávajúci z blokov, ktorý umožňuje mladým programátorom vytvárať a zdieľať hry v komunite viac ako 120 miliónov hráčov.
Jeho siedma výročná ceremónia udeľovania cien Bloxy Awards sa konala vo svete hry Roblox, pritiahla viac ako 4 milióny hráčov súčasne počas vrcholu akcie a vygenerovala 100 000 USD pre neziskové organizácie.
Vzhľadom na tieto fakty a veľký dosah, ktorý videohry už na súčasné generácie majú, je naliehavo potrebné, aby naše vlády a tvorcovia politík lepšie pochopili túto skutočnosť a preskúmali, ako by Európa mohla zohrávať inteligentnejšiu a aktívnejšiu úlohu nielen pri ich využívaní, ale aj pri ich vytváraní.
Opatrenia a výsledky Tento pilotný projekt vytvorí interdisciplinárnu európsku sieť odborníkov, mysliteľov a vedúcich predstaviteľov ochotných podeliť sa o svoju víziu o hodnote a potenciáli hrania hier v budúcnosti našej spoločnosti, našej kultúre a v našom hospodárstve.
Sieť usporiada sériu výmenných stretnutí so zainteresovanými stranami z kľúčových odvetví a vplyvných skupín v oblastiach ako politika, financie, právo, vzdelávanie, kultúra, veda a zdravie s cieľom formovať európsky program v oblasti hier.
V záujme zachovania úplnej nezávislosti všetkých diskusií a záverov je dôležité, aby sieť zostala od začiatku mimo vplyvu subjektov a lobistov riadenými komerčnými a hospodárskymi záujmami.
To znamená, že členovia sa zúčastnia na osobnej úrovni a nebudú zastupovať konkrétnu spoločnosť alebo organizáciu.
Pozorovania a závery všetkých týchto stretnutí povedú k zdieľaným správam, ktoré upozornia na strategické oblasti spolupráce medzi herným priemyslom a verejným sektorom, najmä na európskej úrovni, s cieľom podporiť pochopenie príležitostí a výziev, ktorým čelí európsky sektor videohier.
PP 07 21 07
Pilotný projekt — Zaručený základný príjem — elektronické platobné karty pre marginalizované osoby: inovatívny finančný a politický nástroj na podporu účinnejšieho poskytovania sociálnych dávok ľuďom žijúcim v extrémnej chudobe